VEGA præsenterer

**Maximillian viser sine følsomme sider**

*Den charmerende R&B-sanger fylder torsdag den 10. december Lille VEGA med sine bløde og sjælfulde sange.*

I starten af juni udgav Maximillian sin seneste single ”Beautiful Scars”. Den lægger sig i slipstrømmen af ep’en *Still Alive* med sit moderne popunivers. Her er både nuancer af R&B og triphop. Lyden er blød og sjælfuld, og kan få hårene til at rejse sig på din arme.

”Beautiful Scars” handler om at give plads til fejl og acceptere dem for alt man kan gøre er, at komme videre. Maximillian formår på singlen at konfrontere sine egne fejl og har formået at forme sine dæmoner til noget han kan elske.

Maximillian tog de sociale medier med storm, da han delte et cover af Frank Oceans “Pink + White” tilbage I 2017. Videoen blev hastigt spredt på diverse musiksites, og den overvældende modtagelse førte til at Maximilian I maj 2017, udgav sin første officielle single ”Higher”.

Singlen sikrede sangeren opmærksomhed fra anerkendte musikmedier som CLASH og The Line of Best Fit. Siden fulgte TV-debuten på P3 Guld og mere end 20 millioner streams, mens han ovenpå et stort 2018 med både den anmelderroste koncert på Bøgescenerne på Smukfest samt DR3 dokumentaren, *Maximillians Skyld*, trak stikket for at finde sig selv endnu mere i sin musik. Det førte til ep’en *Ripples* fra oktober 2019, som blev fulgt op af *Still Alive* fra i år.
 **Fakta om koncerten:**
Maximillian (DK)
Torsdag den 10. december kl. 21:00
Lille VEGA, Enghavevej 40, 1674 Kbh. V
180 kr. + gebyr
Billetsalget starter i dag via VEGAs hjemmeside og Ticketmaster.